(Muzika) Ovo je test ljudskosti,
kojim se utvrđuje da li ste ljudsko biće.
Molim vas da dignete ruku ukoliko se nešto od ovoga odnosi na vas.
U redu?
Hajde onda da počnemo.
Da li ste ikada pojeli slinu
a da to nije bilo u vašem detinjstvu?
(Smeh)
U redu je, ovde je bezbedno.
Da li ste ikada načinili mali, čudan zvuk
kada ste se setili nečega sramotnog?
Da li ste ikada namerno otkucali
prvo malo slovo u poruci
kako bi se učinili tužnim ili razočaranim?
(Smeh)
U redu.
Da li ste ikada završili poruku tačkom
da naznačite bes? U redu. Tačka.
Da li ste se ikada nasmejali ili nasmešili
kada vam je neko rekao nešto grozno
i onda proveli ostatak dana
pitajući se zašto ste tako reagovali?
Da.
Da li vam se ikada učinilo da ste izgubili avionsku kartu,
hiljadu puta, dok hodate
od šaltera do izlaza za ukrcavanje?
Da.
Da li ste ikada obukli pantalone
i dosta kasnije shvatili
da vam je rasparena čarapa prignječena uz butinu?
(Smeh)
Dobro.
Da li ste ikada pokušali da pogodite nečiju šifru
toliko puta da im je to zaključalo nalog?
Hm.
Da li ste ikada imali iritantan osećaj da će vas jednog dana
razotkriti kao prevaranta?
Ovde je bezbedno.
Da li ste se ikada nadali da postoji neka sposobnost
koju niste otkrili
a u čemu ste prirodno sjajni?
Hm.
Da li ste ikada slomili nešto u stvarnosti
i onda se zatekli
kako tražite dugme za poništavanje, u stvarnosti?
Da li ste ikada zaturili svoju TED akreditaciju
i onda odmah počeli da zamišljate
kako bi izgledao trodnevni odmor u Vankuveru?
Da li ste se ikada čudili
kako neko za koga ste mislili da je tako običan
odjednom može da postane tako predivan?
Da li ste ikada zurili u telefon
smešeći se kao idiot dok razmenjujete poruke s nekim?
Da li ste ikada nakon toga toj osobi poslali
frazu: "Zurim u telefon
i smejem se kao idiot?"
Da li ste ikada bili u iskušenju,
i onda poklekli,
da čačkate po nečijem telefonu?
Da li ste ikada pričali sa sobom
i onda odjednom shvatili
da ste prema sebi pravi kreten?
(Smeh)
Da li vam je ikada iscurela baterija na telefonu
u sred svađe
i nekako ste se osećali
kao da telefon raskida sa oboje?
Da li ste ikada pomislili
da je besmisleno raditi na problemu između vas
jer bi prosto trebalo da bude lakše od ovoga,
ili bi ovo trebalo samo prirodno da se dešava?
Da li ste ikada shvatili da se, na kraju,
veoma malo toga dešava prirodno?
Da li ste se ikada probudili radosni
i onda odjednom bili preplavljeni užasnim sećanjem na to
da vas je neko napustio?
Da li ste ikada izgubili sposobnost da zamislite budućnost
bez neke osobe
koja nije više bila u vašem životu?
Da li ste se prisećali tog događaja
sa tužnim jesenjim osmehom
i shvatanjem da će se budućnosti dešavati
bez obzira na sve?
Čestitam.
Sada ste završili test.
Svi ste ljudska bića.
(Aplauz)